|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. április 14 - ei rendes**

**ülésére**

|  |  |
| --- | --- |
| **Tárgy:** | Javaslat a 12. sz. háziorvosi körzet ellátásával kapcsolatos döntés meghozatalára |

**Készítette:**

Szegény Ákos

irodavezető-helyettes

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A **„PRO HOMINE” Gondozó, Gyógyító, Oktató Családorvosi Betéti Társaság** (továbbiakban: „PRO HOMINE” Bt.) Budapest Főváros VII. kerület Erzsébetváros Önkormányzatával (továbbiakban: Önkormányzat) 2004. január 01. napján kötött egészségügyi feladat-ellátási szerződés (továbbiakban: Szerződés) alapján, az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet (továbbiakban: Ör.) 1. mellékletében meghatározott **12. számú felnőtt háziorvosi körzetben** területi ellátási kötelezettséggel **gondoskodik a háziorvosi alapellátás körébe tartozó feladatok** teljes körű **ellátásáról**.

A „PRO HOMINE” Bt. kültagja Oberfrank Ferenc Tiborné (Dr. Liptai Margit Csilla) 2024. július 16. napján kelt levelével bejelentette, hogy a körzethez tartozó **praxisjoggal rendelkező háziorvos, Dr. Liptay Márta Ildikó 2024. július 14. napján elhunyt**. A körzet ellátásáról azóta helyettesítő orvos alkalmazásával gondoskodnak.

Az önálló orvosi tevékenységről szóló 2000. évi II. törvény alapján a praxisjog folytatására jogosult személy a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti. A praxisjog elidegenítésére 2025. július 14. napjáig lenne lehetőség, azonban az elidegenítésre csak a praxisjog jogosultjának házastársa, illetve egyenesági leszármazója lenne jogosult.

Tekintettel arra, hogy néhai dr. Liptai Márta Ildikónak az elhalálozásakor a praxisjog elidegenítésére jogosult hozzátartozója nem volt, fenti feladatellátási szerződés 2025. július 14. napjával megszüntetésre kerül a Művelődési, Kulturális és Szociális Bizottság 142/2024. (IX.16.), valamint az azt módosító 187/2024. (XII. 09.) határozatai alapján.

2025. július 15. napjától a körzet betegeinek ellátásról Önkormányzatunknak kell gondoskodnia.

A tartósan betöltetlen praxis pályázati kiírás nélkül is betölthető, ha alkalmas jelölt jelentkezik, illetve javaslat tehető a körzet felosztására az Országos Kórházi Főigazgatóság részére.

Jelen előterjesztés határozati javaslata szerinti döntést azért szükséges meghozni, hogy a körzet átmenetileg se legyen ellátatlan.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7 pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Kérem a tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV. 14.) határozata a 12. számú felnőtt háziorvosi körzet helyettesítéssel történő ellátásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága

1. felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 12. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2025. július 14. napját követően gondoskodjon.

2. Felkéri az Intézmény vezetőjét, a körzet ellátásához szükséges intézkedések megtételére.

Felelős: Farkas Tünde igazgató

Határidő: 2025. július 14.

Budapest, 2025. április 1.

**Gyuris Gabriella**

irodavezető

Előterjesztés melléklete:

1. 142/2024. (IX.16.) MKSZB határozat

2. 187/2024. (XII. 09.) MKSZB határozat