|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám:

Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. április 14-ei rendes**

**ülésére**

|  |  |
| --- | --- |
| **Tárgy:** | Döntés civil szervezetek részére nyújtott támogatások elszámolásának méltányosságból történő elfogadásáról |

**Készítette:**

Molnár-Csomós Ilona

művelődési és intézményi referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága a 104/2024. (V.14.) határozatával (1. sz. melléklet) döntött a 2024. évi működési célú civil pályázatok elbírálásáról.

Az előterjesztésben részletezettek szerint a civil szervezetek elszámolására vonatkozóan az alábbi méltányossági kérelmek érkeztek:

**I.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága 104/2024. (V.14.) határozatában az **Erzsébetvárosi Természetbarát Szövetség (a továbbiakban: Szövetség) részére 200.000,- Ft összegű támogatást ítélt meg**, amelyről Önkormányzatunk 2024. augusztus 13. napján támogatási szerződést kötött az Szövetséggel *(2. sz. melléklet)*.

A Szövetség a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja.

A Szövetség 2025. január 29-én a támogatási szerződéshez kapcsolódó szakmai beszámolót és pénzügyi elszámolást nyújtott be. Az ellenőrzést követően megállapításra került, hogy a pénzügyi elszámolás nem megfelelő. A támogatási szerződés 6.5. pontja értelmében a pályázati költségvetésben meghatározottaktól eltérően, a megvalósítás során a működési kiadásokon belül az egyes fősorokon (A: Anyagköltségek, B: Szolgáltatások, C: Személyi jellegű kifizetések) akkor megengedett a többlet felhasználás, ha egyik költségvetési fősor értéke sem haladja meg 20 %-nál nagyobb mértékben az elfogadott költségtervet. A felhalmozási célú kiadások (D fősor) tekintetében csak a fősoron belül lehet átvezetni az egyes sorok között. Minden egyéb eltérés esetén a Támogató engedélye szükséges, amelyre vonatkozóan módosítási kérelmet kell benyújtani.

A Szövetség a felhalmozási célú kiadásokra (D fősor) 108.880,- Ft-ot kívánt elszámolni, azonban az elfogadott költségterv alapján csak 79.460,- Ft volt elszámolható, az Anyagköltség soron (A fősor) az elszámolni kívánt 61.188.- Ft helyett 57.048.- Ft-ot lehetett volna elszámolni a 20%-os eltérés figyelembevételével.

A Szövetség 2025. február 19. napján benyújtott hiánypótlásában és egyben méltányossági kérelmében (*3. sz. melléklet*) ennek nem nem tudott teljes mértékben eleget tenni. A módosított elszámolás alapján az Anyagköltségek jellegű kiadásokra (A fősor) 86.803,- Ft-ot, a Felhalmozási célú kiadásokra (D fősor) 97.127 Ft-ot kívánt elszámolni. A támogatás teljes elszámolásához az elfogadott költségterv szerint **további 47.422,- Ft működési célú kiadás elszámolása vált szükségessé**.

A támogatási szerződés 11. pontja szerint *„ha a Támogatott nem tudja teljesíteni a támogatási szerződésben vállalt kötelezettségét, a támogatási szerződés, ideértve az elfogadott költségtervet is, kizárólag a támogatási időszak időtartama alatt – a támogatott erre irányuló írásos kérelmére – egy alkalommal módosítható. A módosítási kérelem legkésőbb a támogatási időszak lejártát megelőző 30. napig nyújtható be.”* Ez a határidő 2024. november 30-án lejárt. A Szövetség részéről a határidőig nem érkezett kérelem a támogatási szerződés módosítása tárgyában.

A Szövetség elszámolási hiánypótlásában leírta, hogy a támogatási szerződés megkötésének és a támogatás elutalásának kései időpontja miatt nem volt lehetősége költségtervre vonatkozóan módosítási kérelmet benyújtani, erre hivatkozva kérte beszámolójának elfogadását. A Szövetség számára a támogatási összeg 2024. szeptember 2. napján került kiutalásra.

**A benyújtott elszámolás és a módosítási kérelem benyújtásának elmulasztásaként megjelölt indokokra tekintettel nem javaslom az Erzsébetvárosi Természetbarát Szövetség méltányossági kérelmének elfogadását a Bizottság számára.**

**II.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága 104/2024. (V.14.) határozatábana **Turista és Természetjáró Információs Egyesület (a továbbiakban: Egyesület) részére 250.000,- Ft összegű támogatást ítélt meg**, amelyrőlÖnkormányzatunk 2024. augusztus 13. napján támogatási szerződést kötött az Egyesülettel *(4. sz. melléklet)*.

Az Egyesület a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja.

Az Egyesület 2025. január 29-én benyújtott elszámolásában (*5. sz. melléklet*) a felhalmozási célú kiadásokra 93.970,- Ft-ot (bizonylat összesítő 10., 11. és 12. sorokban szereplő számlák összege) kívánt elszámolni, azonban csak 85.000,- Ft számolható el az elfogadott költségterv alapján. A támogatás teljes elszámolásához az elfogadott költségtervben szereplő **további 8.970,- Ft működési célú kiadás elszámolása vált szükségessé**, azonban a 2025. március 05. napján benyújtott hiánypótlásban és méltányossági kérelemben ennek nem tett eleget az Egyesület.

Az Egyesület a hiánypótlásában a költségtervtől való eltérést az árak évközbeni megemelkedésével, a támogatási összeg utalásának késői időpontjával, illetve a támogatási szerződés módosítása iránti kérelem kései elbírálásával indokolja.

Az Egyesület számára a megítélt támogatás 2024. augusztus 27. napján került elutalásra. A támogatási szerződés 11. pontja szerint, *„ha a Támogatott, nem tudja teljesíteni a támogatási szerződésben vállalt kötelezettségét, a támogatási szerződés, ideértve az elfogadott költségtervet is, kizárólag a támogatási időszak időtartama alatt – a támogatott erre irányuló írásos kérelmére – egy alkalommal módosítható. A módosítási kérelem legkésőbb a támogatási időszak lejártát megelőző 30. napig nyújtható be”.* A módosítási kérelem határideje 2024. november 30-a volt. A Szövetség részéről a határidőig nem érkezett kérelem a támogatási szerződés módosítására.

**A benyújtott elszámolás és a módosítási kérelem benyújtásának elmulasztásaként megjelölt indokokra tekintettel nem javaslom a Turista és Természetjáró Információs Egyesület méltányossági kérelmének elfogadását a Bizottság számára.**

**III.**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága 104/2024. (V.14.) határozatábana **Neptun Brigád és KV Társulat Egyesület (a továbbiakban: Egyesület) részére 350.000,- Ft összegű támogatást ítélt meg**, amelyrőlÖnkormányzatunk 2024. augusztus 13. napján támogatási szerződést kötött az Egyesülettel. *(6. sz. melléklet)*

Az Egyesület a támogatási szerződésben kötelezettséget vállalt arra, hogy a támogatási összeget a szerződés mellékletét képező pályázatában meghatározott célokra fordítja. A pályázati költségvetés a következő költségtípusokat tartalmazta: Adminisztráció költségei, PR, marketing költségek, nyomdaköltségek könyvelési díj); Egyéb szolgáltatások (programok szervezése).

Az Egyesület 2024. december 12. napján elektronikus levelében kérte költségvetésének módosítását, azonban a támogatási szerződés 11. pontja értelmében *„*a *módosítási kérelem legkésőbb a támogatási időszak lejártát megelőző 30. napig nyújtható be. A határidő elmulasztása jogvesztő”*. Erről elektronikus levél formájában, még a megkeresés napján a Humánszolgáltató Iroda tájékoztatta az Egyesületet, aki ezt követően 2025. január 31. napján benyújtotta az elszámolását *(7. sz. melléklet).*

Az elszámolást áttekintve megállapításra került, hogy a pénzügyi elszámolás nem megfelelő, mivel az elfogadott költségtervben foglaltak alapján a bizonylat összesítőben részletezett fotózás, mint szolgáltatás nem szerepel a támogatási szerződés mellékletét képző költségterv kiadásai között, ezért a kapcsolódó számla (FSZP-2024-79) nem elfogadható. Továbbá a könyvelési szolgáltatás igénybevételével kapcsolatos számla (DA-2025-15) kiállítása a támogatási időszakon kívülre, a támogatási időszak lejártát követő első munkanapra esik.

Az Egyesület a hiánypótlási felhívásra megküldött méltányossági kérelmében kérte a két számla elfogadását. Kérését azzal indokolta, hogy a fotózási tevékenység a programszervezés része, továbbá a könyvelési szolgáltatásra vonatkozó számla az Egyesülettől kívül álló ok miatt került késedelmesen kiállításra, amelyre vonatkozóan nyilatkozatot nyújtott be a számla kiállítójától. (*7. sz. melléklet*).

**Fentiekre tekintettel javaslom a Neptun Brigád és KV Társulat Egyesület 2024. évi elszámolásának részeként a DA-2025-15 számú számla (könyvelési szolgáltatás) méltányosságból történő elfogadását, azonban nem javaslom az FSZP-2024-79 számú számla (fotózás) méltányosságból történő elfogadását a Bizottság számára.**

A Bizottság döntési jogköre az államháztartáson kívülre nyújtott támogatások rendjéről szóló, Budapest Főváros VII. Kerület Erzsébetváros Önkormányzat Képviselő- testületének 15/2020. (IV.17.) önkormányzati rendelete (a továbbiakban: Rendelet) 8.§ (7) bekezdésén alapul:

*„8.§ (7) Amennyiben az elszámolásból megállapítható, hogy a támogatott a támogatási célnak megfelelően, a támogatási időszak alatt használta fel a támogatás összegét, azonban az elszámolás formai vagy tartalmi követelményeinek teljes mértékben nem tudott eleget tenni, megfelelően alátámasztott indokkal méltányossági kérelmet nyújthat be az elszámolás elfogadására, amely alapján a szakiroda javaslata alapján a döntéshozó dönt az elszámolás elfogadásáról vagy elutasításáról.”*

Felhívom a Tisztelt Bizottság figyelmét, hogy amennyiben méltányossági kérelmeknek nem ad helyt, a támogatott szervezetet az el nem fogadott bizonylatok összege erejéig ügyleti kamattal növelten visszafizetési kötelezettség terheli. A Rendelet 8. § (8) bekezdése értelmében a visszafizetési kötelezettség részletekben történő teljesítése iránt, részletesen alátámasztott indokokkal kérelmet lehet benyújtani, amelyről a Polgármester dönt.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**1.**

**„A”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata az Erzsébetvárosi Természetbarát Szövetség 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága

1. úgy dönt, hogy az Erzsébetvárosi Természetbarát Szövetség 2024. évi működés célú támogatása tárgyában megkötött VIII/1840-2/2024. számú támogatási szerződés elszámoláshoz kapcsolódóan benyújtott méltányossági kérelemnek nem ad helyt.
2. megállapítja, hogy az Erzsébetvárosi Természetbarát Szövetség 47.422,- Ft összegű támogatás visszafizetésére köteles ügyleti kamattal növelten Budapest Főváros VII. kerület Erzsébetváros Önkormányzata felé.

**Felelős:** dr. Pleva Dániel bizottsági elnök

**Határidő:** 1.pont tekintetében 2025. április 14.

2.pont tekintetében a felszólítás kézhezvételét követő 30 napon belül

**„B”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata az Erzsébetvárosi Természetbarát Szövetség 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy az Erzsébetvárosi Természetbarát Szövetség 2024. évi működés célú támogatása tárgyában megkötött VIII/1840-2/2024. számú támogatási szerződés elszámolásához benyújtott méltányossági kérelemnek helyt ad és az elszámolást elfogadja.

**Felelős:** dr. Pleva Dániel bizottsági elnök

**Határidő:** 2025. április 14.

**2.**

**„A”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata a Turista és Természetjáró Információs Egyesület 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága

1. úgy dönt, hogy a Turista és Természetjáró Információs Egyesület 2024. évi működés célú támogatása tárgyában megkötött VIII/1835-2/2024. számú támogatási szerződés elszámoláshoz kapcsolódóan benyújtott méltányossági kérelmet nem fogadja el.
2. megállapítja, hogy a Turista és Természetjáró Információs Egyesület 8.970,- Ft összegű támogatás visszafizetésére köteles ügyleti kamattal növelten Budapest Főváros VII. kerület Erzsébetváros Önkormányzata felé.

**Felelős:** dr. Pleva Dániel bizottsági elnök

**Határidő:** 1.pont tekintetében 2025. április 14.

2.pont tekintetében a felszólítás kézhezvételét követő 30 napon belül

**„B”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata a Turista és Természetjáró Információs Egyesület 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Turista és Természetjáró Információs Egyesület 2024. évi működés célú támogatása tárgyában megkötött VIII/1835-2/2024. számú támogatási szerződés elszámolásához benyújtott méltányossági kérelemnek helyt ad és az elszámolást elfogadja.

**Felelős:** dr. Pleva Dániel bizottsági elnök

**Határidő:** 2025. április 14.

**3.**

**„A”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata a Neptun Bridág és KV Társulat Egyesület 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága

1. úgy dönt, hogy a Neptun Brigád és KV Társulat Egyesület 2024. évi működés célú támogatása tárgyában megkötött VIII/1807-2/2024. számú támogatási szerződés elszámolásához benyújtott méltányossági kérelemnek **részben** helyt ad az alábiak szerint:
2. a DA-2025-15 sorszámú számlát elfogadja az elszámolás részeként.
3. az FSZP-2024-79 sorszámú számlát nem fogadja el az elszámolás részeként.
4. Megállapítja, hogy a Neptun Brigád és KV Társulat Egyesület **190.000,-** **Ft összegű támogatás visszafizetésére köteles ügyleti kamattal növelten Budapest Főváros VII. kerület Erzsébetváros Önkormányzata felé.**

**Felelős:** dr. Pleva Dániel bizottsági elnök

**Határidő:** 1.pont tekintetében 2025. április 14.

2.pont tekintetében a felszólítás kézhezvételét követő 30 napon belül

**„B”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata a Neptun Bridág és KV Társulat Egyesület 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága

1. úgy dönt, hogy a Neptun Brigád és KV Társulat Egyesület 2024. évi működés célú támogatása tárgyában megkötött VIII/1807-2/2024. számú támogatási szerződés elszámolásához benyújtott méltányossági kérelemnek nem ad helyt
2. megállapítja, hogy a Neptun Brigád és KV Társulat Egyesület 250.000,- Ft összegű támogatás visszafizetésére köteles ügyleti kamattal növelten Budapest Főváros VII. kerület Erzsébetváros Önkormányzata felé.

**Felelős:** dr. Pleva Dániel bizottsági elnök

**Határidő:** 1.pont tekintetében 2025. április 14.

2.pont tekintetében a felszólítás kézhezvételét követő 30 napon belül

**„C”**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV.14) határozata a Neptun Brigád és KV Társulat Egyesület 2024. évi működés célú támogatásának elszámolásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a Neptun Brigád és KV Társulat Egyesület 2024. évi működés célú támogatása tárgyában megkötött VIII/1807-2/2024. számú támogatási szerződés elszámolásához benyújtott méltányossági kérelemnek helyt ad és az elszámolást elfogadja.

**Felelős:** dr. Pleva Dániel bizottsági elnök

**Határidő:** 2025. április 14.

Budapest, 2025. április 3.

**Gyuris Gabriella**

irodavezető

**Mellékletek:**

1. sz. melléklet 104/2024. (05.14.) kivonat

2. sz. melléklet VIII/1840-2/2024. sz. támogatási szerződés Erzsébetvárosi Természetbarát Szövetség

3. sz. melléklet VIII/981-3/2024. sz. elszámolás, hiánypótlás és méltányossági kérelem Erzsébetvárosi Természetbarát Szövetség

4. sz. melléklet VIII/1835-2/2024. sz. támogatási szerződés Turista és Természetjáró Információs Egyesület

5. sz. melléklet VIII/979-3/2024. sz. elszámolás, hiánypótlás és méltányossági kérelem Turista és Természetjáró Információs Egyesület

6. sz. melléklet VIII/1807-2/2024. sz. támogatási szerződés Neptun Bridág és KV Társulat Egyesület

7. sz melléklet VIII/1135-3/2024. sz. elszámolás, hiánypótlás és méltányossági kérelem Neptun Brigád és KV Társulat Egyesület