|  |
| --- |
| **Budapest Főváros VII. kerület Erzsébetváros Önkormányzata**  **Gyuris Gabriella irodavezető** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság2025. április 14 - ei rendes**

**ülésére**

|  |  |
| --- | --- |
| **Tárgy:** | Javaslat a 11. számú felnőtt háziorvosi körzet feladatellátásával kapcsolatos döntések meghozatalára |

**Készítette:**

dr. Gyöngyösi-Tóth Gabriella

szociális intézményi referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata és a „HEALTH” CARE Egészségőrző Megelőző Gyógyító Oktató Családorvosi Betéti Társaság (székhely: 1025 Budapest, Nagybányai út 75. Fsz./1., képviseli: Dr. Duba Jenőné Dr. Tímár Éva ügyvezető) között 2004. január 01. napjától hatályos feladat-ellátási szerződés (továbbiakban: Szerződés) jött létre a Budapest Főváros VII. kerület Erzsébetváros Önkormányzata Képviselő-testületének az egészségügyi alapellátásról és körzeteinek kialakításáról szóló 19/2013. (IV.30.) önkormányzati rendelet 1. mellékletében meghatározott **11. számú felnőtt háziorvosi körzet** - az alapellátás körébe tartozó feladatok - területi ellátási kötelezettséggel történő teljes körű ellátására.

A körzetben személyes ellátásra kötelezett Dr. Tímár Éva 2025. április 1. napján e-mailben kérelmet *(1. melléklet)* nyújtott be, melyben kérte a Szerződés közös megegyezéssel történő megszüntetését három hónapos felmondási idővel. A kérelem alapján a Szerződés 2025. június 30. napjával szűnne meg. A Humánszolgáltató Iroda Dr. Tímár Éva kérelmének teljesítését támogatja.

A Szerződés 6.2 pontja értelmében:

*„6.2. Szerződő Felek kijelentik, hogy a jelen szerződés megszüntethető:*

1. ***közös megegyezéssel****;*
2. *mindkét fél részéről írásban közölt felmondás útján, 6 (hat) havi felmondási idővel;*
3. *Megbízó részéről írásban közölt azonnali hatályú felmondással, amennyiben a Szolgáltató vagy a személyes ellátásra kötelezett orvos ellen szakmai, etikai vagy büntetőjogi eljárás során jogerős elmarasztaló döntés született.”*

A Szerződés 2025. június 30. napjával történő megszűnését követően az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Kormányrendelet (továbbiakban: Kormányrendelet) 13/A. § (1) bekezdése értelmében dr. Tímár Évának hat hónap áll rendelkezésére praxisjoga értékesítésére.

*„13/A. § (1) A praxisjog elidegenítésére a feladat-ellátási szerződés megszűnését követő 6 hónap alatt van lehetőség.”*

A praxisjog a felmondási idő alatt is elidegeníthető. Ha a felmondási idő alatt dr. Tímár Éva a praxisjogát értékesíteni nem tudja, úgy a felmondási idő lejártát követően a praxis betöltetlen körzetnek minősül a fent hivatkozott jogszabály szerinti hat hónapig és a körzet ellátásáról az Önkormányzatnak helyettesítéssel gondoskodnia kell.

A praxis tartósan betöltetlenné válik a praxisjog elidegenítésére nyitva álló határidő leteltével és ezen időponttól az Önkormányzat dönthet a praxis térítésmentes átadásáról, ha van az ellátásra alkalmas jelölt.

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendeletének 1. melléklete tartalmazza a Művelődési, Kulturális és Szociális Bizottságra átruházott feladat és hatásköröket, melynek 7. pontja szerint: *„Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a háziorvosi, házi gyermekorvosi ellátás és a fogorvosi alapellátás körébe tartozó döntések meghozatalával kapcsolatos mindazon hatáskörét, melyet jogszabály nem utal a Képviselő-testület kizárólagos hatáskörébe, a Művelődési, Kulturális és Szociális Bizottság hatáskörébe utalja.”*

Kérem a tisztelt Bizottságot az előterjesztés megtárgyalására és a határozati javaslatok elfogadására.

**HATÁROZATI JAVASLATOK**

**1.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV. 14.) határozata Budapest Főváros VII. kerület Erzsébetváros Önkormányzata és a „HEALTH” CARE Egészségőrző Megelőző Gyógyító Oktató Családorvosi Betéti Társaság** **között fennálló egészségügyi ellátási és használati szerződés közös megegyezéssel történő megszüntetéséről**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. **Dr. Duba Jenőné Dr. Tímár Éva** ügyvezető által 2025. április 1. napján megküldött kérelemben foglaltakat elfogadja és **hozzájárul** Budapest Főváros VII. kerület Erzsébetváros Önkormányzata és a **„HEALTH” CARE Egészségőrző Megelőző Gyógyító Oktató Családorvosi Betéti Társaság** (székhely: 1025 Budapest, Nagybányai út 75. Fsz./1., cégjegyzékszám: 01-06-211654, adóazonosító szám: 28298229-1-41, bankszámlaszám: 11707024-20309851, képviseli: **Dr. Duba Jenőné Dr. Tímár Éva ügyvezető**) között fennálló egészségügyi ellátási és használati szerződés közös megegyezéssel történő megszüntetéséhez 2025. június 30. napjával.

2. felkéri a Polgármestert az egészségügyi feladat-ellátási és használati szerződést megszüntető szerződés aláírására.

**Felelős**: Niedermüller Péter polgármester

**Határidő**: az 1. pont tekintetében 2025. április 14.

a 2. pont tekintetében 2025. május 31.

**2.**

**Budapest Főváros VII. kerület Erzsébetváros Önkormányzata Képviselő-testülete Művelődési, Kulturális és Szociális Bizottságának …../2025. (IV. 14.) határozata a 11. számú felnőtt háziorvosi körzet helyettesítéssel történő ellátásáról**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy:

1. felkéri a Bischitz Johanna Integrált Humán Szolgáltató Központot, hogy Budapest Főváros VII. kerület Erzsébetváros Önkormányzata Képviselő-testületének 19/2013 (IV.30.) önkormányzati rendelete 1. mellékletében meghatározott 11. számú területi ellátási kötelezettséggel működő, felnőtt háziorvosi körzethez tartozó betegek ellátásáról 2025. július 01. napjától gondoskodjon.

2. felkéri a Bischitz Johanna Integrált Humán Szolgáltató Központot igazgatóját a körzet ellátásához szükséges intézkedések megtételére.

**Felelős**: Farkas Tünde igazgató

**Határidő**: 2025. június 30.

Budapest, 2025. április 2.

**Gyuris Gabriella**

irodavezető

Az előterjesztés mellékletei:

* 1. melléklet - Dr. Duba Jenőné Dr. Tímár Évaügyvezető kérelme
* 2. melléklet - **„**HEALTH” CARE Egészségőrző Megelőző Gyógyító Oktató Családorvosi Betéti Társaság – feladat-ellátási szerződés módosítás